system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Daniel Iordăchioaie?
assistant
Daniel Iordăchioae (n. 9 iulie 1968, Ștefănești, județul Argeș) este un cântăreț, compozitor și textier român.

Activitate
Încă din copilărie primește o educație muzicală: de la cinci ani ia lecții de chitară. În perioada 1973-1980, urmează cursurile Școlii Populare de Artă din Pașcani. În 1980 își face debutul în formația Gramofon. În 1987, participă la Festivalul Național muzică ușoară de la Mamaia și tot în același an apare pe un disc split cu interpreta Denise Roman. Participă la diferite concursuri muzicale de la Sibiu, Pitești, Costinești, etc. În 1987 reprezintă România la concursul Intertalent de la Praga. Tot la Praga, doi ani mai târziu, participă la concursul muzical „ORDA”. În 1989 participă la Festivalul Tineretului și Studenților din Coreea de Nord. Tot în același an face mai multe turnee în Germania. În 1992 participă la concursul „Serbările primăverii”. Începând din anul 1992 timp de un an participă în mai multe turnee din Finlanda, Suedia, Norvegia. Din anul 1994 este angajat la Teatrul Toma Caragiu din Ploiești unde a apărut în peste 10 premiere. Este momentul în care îi cunoaște pe Adrian Enache și Aurelian Temișan. Pentru Adrian Enache scrie chiar compoziții muzicale. Semnează versuri pentru muzica lui Viorel Gavrilă, Elena Cârstea, Mihai Vanica, Petre Geambașu. Prezintă mai multe emisiuni la TVR: Album duminical (1996); Ba da ba nu (1997-2000), Seara porților deschise (1998, împreună cu Adrian Enache și Aurelian Temișan), Bucureștiul de altădată (1998), Tip-top minitop (1998), Prietenii lui Piticot (2000-2001).

Repertoriu
 Între noi e o stea. Muzica: Dumitru Lupu; Text: Mala Barbulescu
 Mă-ntorc la tine mare albastră. Muzica Dumitru Lupu; Text: Viorela Filip
 Dacă într-o zi mă vei iubi. Muzica Ion Cristinoiu; Text: Ovidiu Dumitru
 Frumoasa doamnă Angela. Muzica Ion Cristinoiu
 Am fost actor. Muzica Dan Iagnov; Text: Dan V. Dumitriu
 Doar pentru noi. Muzica și text: Capriel Dedeian
 Seară frumoasă de vară. Muzica și text: Temistocle Popa
 Românie & interpret: Otilia Rădulescu. Muzica și text: Temistocle Popa
 E,E,E Iubire, Crede în iubire. Muzica Dani Constantin
 Moldovean Blues, Protest, Zile și nopți (interpret Adrian Enache), O fetiță ștrengăriță, Parfumul de șoapte, Muzica: Daniel Iordăchioaie

Discografie 
 1987: Daniel (vol 1)
 1989: Daniel (vol.2)
 1992: Acel paradis pierdut
 1996: Moldovean blues
 2009: Best of Daniel Iordachioaie

Bibliografie
 Alternative pop-dance, Daniela Caraman Fotea, Titus Andrei, Editura Humanitas, 2003, Jurnalul Național, Ziarul.

Legături externe
  Blogul Personal Daniel Iordachioaie

Nașteri în 1968
Cântăreți români
Textieri români
Compozitori români de muzică ușoară
Oameni din Ștefănești